Waterloo (dziesma)

Waterloo ir Zviedrijas popgrupas ABBA singls no viņu otrā studijas albuma Waterloo. Ar šo dziesmu grupa uzvarēja 1974. gada Eirovīzijā.

Tika izdota dziesmas versija zviedru un angļu valodā. Waterloo kļuva par grupas pirmo singlu, kas vairākās valstīs ierindojās topa pirmajā vietā, ASV tas ierindojās topa pirmajā desmitniekā. Kopā ir pārdoti gandrīz 6 miljoni dziesmas kopiju, tādējādi tas ir viens no visu laiku labāk pārdotākajiem singliem. 2005. gadā dziesma tika atzīta par visu laiku labāko dziesmu Eirovīzijas vēsturē 50 gadu Eirovīzijas jubilejas koncertā.

Dziesmas vēsture 
Waterloo tika rakstīta kā dziesma 1974. Eirovīzijas dziesmu konkursam, pēc tam, kad grupa finišēja trešā ar Ring Ring iepriekšējā gada Zviedrijas Eirovīzijas atlases konkursā Melodifestivalen. ABBA izvēlējās Waterloo citas savas dziesmas — Hasta Mañana — vietā. Dziesma ir par meiteni, kas gatavojas padoties romantikai, gluži kā Napoleonam nācās padoties Vaterlo kaujā 1815. gadā. Sākotnējais dziesmas nosaukums bija Honey Pie. Dziesmu sākotnēji bija iecerēts veidot ar rokmūzikas un džeza elementiem, bet vēlāk tika nolemts dziesmu veidot ar glemroka un disko ritmu.

Atsauces

Ārējās saites 
 Dziesmas videoklips
 Dziesma vārdi metrolyrics.com 

1974. gada singli
Eirovīzijas dziesmu konkursa uzvarētāju dziesmas
ABBA dziesmas
Zviedrijas Eirovīzijas dziesmu konkursa dziesmas
1974. gada Eirovīzijas dziesmu konkursa dziesmas